CELEX: 62017TN0202
Language: fi
Date: 2017-03-31 00:00:00
Title: Asia T-202/17: Kanne 31.3.2017 – Calhau Correia de Paiva v. komissio

19.6.2017   
            
            
               FI
            
            
               Euroopan unionin virallinen lehti
            
            
               C 195/31
            
         Kanne 31.3.2017 – Calhau Correia de Paiva v. komissio
   (Asia T-202/17)
   (2017/C 195/44)
   Oikeudenkäyntikieli: englanti
   
      Asianosaiset
   
   
      Kantaja: Ana Calhau Correia de Paiva (Bryssel, Belgia) (edustajat: asianajajat V. Villante ja G. Pandey)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               Kumoaa seuraavat päätökset ja toimet todettuaan tarvittaessa ennakolta, että kilpailuilmoitus EPSO/AD/293/14 ja kyseessä oleva kielijärjestelmä ovat lainvastaisia ja ne eivät SEUT 277 artiklan mukaisesti ole sovellettavissa kantajaan:
               
                           —
                        
                        
                           Euroopan henkilöstövalintatoimiston (EPSO) ja valintalautakunnan 9.11.2015 tekemä päätös siitä, että hakijan nimeä ei sisällytetä kilpailusta EPSO/AD/293/14 laadittuun varallaololuetteloon
                        
                     
                           —
                        
                        
                           EPSOn ja valintalautakunnan 23.6.2016 tekemä päätös siitä, että 9.11.2015 tehtyä päätöstä ei tarkastella uudelleen ja hakijan nimeä ei merkitä varallaololuetteloon
                        
                     
                           —
                        
                        
                           EPSOn 22.12.2016 tekemä päätös siitä, että vastataan kieltävästi kantajan henkilöstösääntöjen 90 artiklan 2 kohdan mukaiseen hallinnolliseen valitukseen, joka koski valintalautakunnan päätöstä siitä, että hakijan nimeä ei merkitä kilpailusta EPSO/AD/293/14 laadittuun varallaololuetteloon, ja uudelleen tarkastamisesta kieltäytymistä koskevaa päätöstä
                        
                     
                           —
                        
                        
                           Kilpailun EPSO/AD/293/14 varallaololuettelo.
                        
                     
         
               —
            
            
               Velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi viiteen kanneperusteeseen.
   
               1)
            
            
               Ensimmäinen kanneperuste, jonka mukaan henkilöstösääntöjen 1 artiklaa on rikottu, syrjimättömyysperiaatetta on loukattu, suhteellisuusperiaatetta on loukattu ja yhtäläisten mahdollisuuksien periaatetta on loukattu ja on tehty ilmeinen arviointivirhe, kun EPSO määräsi tapaustutkimuksen tekemisessä käytettäväksi näppäimistön QWERTY EN, AZERTY FR/BE tai QWERTZ DE.
            
         
               2)
            
            
               Toinen kanneperuste, jonka mukaan vuoden 1958 asetusta N:o 1 on rikottu kielijärjestelmä hyväksyttäessä ja se kilpailuilmoituksessa EPSO/AD293/14 vahvistettaessa, minkä lisäksi kilpailuilmoitus EPSO/AD/293/14 on lainvastainen ja se ei ole sovellettavissa.
            
         
               3)
            
            
               Kolmas kanneperuste, jonka mukaan henkilöstösääntöjen 1 artiklaa on rikottu ja syrjimättömyyskiellon periaatetta ja suhteellisuusperiaatetta on loukattu, kun EPSO ja/tai valintalautakunta rajoittivat kilpailun hakijoiden toisen kielen valintamahdollisuudet saksaan, englantiin ja ranskaan.
            
         
               4)
            
            
               Neljäs kanneperuste, jonka mukaan yhtäläisten mahdollisuuksien periaatetta on loukattu EPSOn kilpailun tarkastelumenettelyssä.
            
         
               5)
            
            
               Viides kanneperuste, jonka mukaan SEUT 296 artiklan 2 kohtaa ja henkilöstösääntöjen 25 artiklaa on rikottu, kun EPSO ei ole perustellut päätöksiään tietyn kielijärjestelmän hyväksymistä ja edistämisestä, minkä lisäksi kilpailuilmoitusta ja Euroopan unionin perusoikeuskirjan 31 artiklaa on rikottu, koska EPSO suoritti tehtäviä, jotka kuuluvat valintalautakunnalle.